‘મેં તો પહેલાં મારી રેન્જ એમને જણાવી દીધી એટલે જરા વટ પડે ને આપણને સારી જ સાડી બતાવે. પછી તો, એ લોકોએ બપોર સુધીમાં લગભગ આખી દુકાન મારી સામે ખાલી કરી દીધી(બાપ રે!), પણ મને તો કોઈ સાડી પસંદ જ ન આવે.(આટલું મોટું ગપ્પું? ભલા આખી દુકાનમાં તમે એકલા જ ગ્રાહક હતા?) મેં તો ફરીથી બધી સાડી જોઈ, ત્યારે આ તમને ગમી ને તે સાડી પસંદ કરી બોલો. એક જ ભારે સાડી લીધી, પણ એટલામાં તો, એ લોકોએ મને બે વાર ચા ને ત્રણ વાર કૉલ્ડ-ડ્રિન્ક પીવડાવ્યાં અને બે વાર તો નાસ્તો કરાવ્યો. બહુ સારા કહેવાય હોં. દુકાનમાં હતાં તે બધાંએ જ કહ્યું, ‘મૅડમ, તમને આ સાડી બહુ સરસ લાગે છે. કલર પણ તમારા પર મસ્ત જામે છે.’ તમે મને કહેજો હોં, આપણે જઈશું તમારી સાડી લેવા.’